Estrella Fuzhen Caballero, guanyadora del cartell de la VI Edició del Festival Mangetsu de Sagunt
14 de gener 2020

![](/media/tthlmqdm/83c_cartel-ganador-festival-manga-1.jpg)  

  

La VI Edició del Festival de Cultura Japonesa Mangetsu de Sagunt, organitzat per la Regidoria de Joventut i Infància, ja té cartell. La imatge és obra de l'estudiant de 2n de batxillerat Artístic de l'IES Clot del Moro, Estrella Fuzhen Caballero, una jove del Port de Sagunt assídua al festival i apassionant del dibuix anime, a la qual li agradaria estudiar belles arts o il·lustració.

  

L'obra titulada Tsuki no usagi representa la llegenda japonesa del conill de la lluna. En el cartell es presenta a una xica amb aparença de conilla que li conta la llegenda a dos conills.

  

Com a novetat per a 2020, l'organització va apostar enguany per convocar un concurs per a triar la imatge del festival i així animar a més jóvens a optar a crear el cartell promocional. Finalment es van presentar 5 propostes en les quals era obligat que apareguera una lluna plena com a element principal, ja que Mangetsu significa lluna plena i és així com es diu el programa d'oci alternatiu de la Regidoria de Joventut i Infància.

  

Durant el festival, que tindrà lloc el 7 i 8 de febrer, s'exposaran les obres presentades al concurs per a delit del públic. La pròxima setmana es presentarà la programació completa amb tots els estands, tallers, exhibicions, activitats infantils, concert, projeccions de cinema i concursos que se celebraran durant esta edició del festival.

  

El Mangetsu, organitzat per la Regidoria de Joventut i Infància amb la col·laboració dels Corresponsals dels IES i l'associació juvenil La Cova del Llop, és un festival de cultura japonesa on els protagonistes són el manga i l'anime, nom que rep l'animació japonesa i que compta amb enorme acceptació entre el públic jove i adolescent, a més de la cultura oriental en general i la japonesa en particular.

  

El festival sorgix de la iniciativa dels Corresponsals dels IES de Sagunt en 2015 que, després de col·laborar com a voluntaris/es en el Festival del Còmic Splash, van considerar que seria interessant realitzar un festival similar, però, esta vegada, de manga i anime.

  

![](/media/hgtjbexj/83c_cartel-ganador-festival-manga-2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/estrella-fuzhen-caballero-guanyadora-del-cartell-de-la-vi-edicio-del-festival-mangetsu-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/estrella-fuzhen-caballero-guanyadora-del-cartell-de-la-vi-edicio-del-festival-mangetsu-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/estrella-fuzhen-caballero-guanyadora-del-cartell-de-la-vi-edicio-del-festival-mangetsu-de-sagunt/ "Linked In")
*   [](mailto:?body=https://aytosagunto.es/va/actualitat/estrella-fuzhen-caballero-guanyadora-del-cartell-de-la-vi-edicio-del-festival-mangetsu-de-sagunt/)